Skildery uit asblik haal R55 700 – praag.co.za — 20 jaar jonk!
Skildery uit asblik haal R55 700
'n Skilder van die Bluff in Durban deur die gevierde Kaapse kunstenares Ruth Prowse is gisteraand vir R55 700 deur Strauss en kie tydens 'n veiling verkoop, nadat die skildery vroeër in 'n asblik in 'n Karoodorp gevind is. Die skildery was deel van 102 items wat miljoene rand verdien het.
Van die hoogtepunte tydens die veiling het ingesluiet Stern se Maleiermeisie, wat R11 697 000 gehaal het, gevolg deur die betreklik onbekende Wolf Kibel se Huise met rooi dakke, wat by wyse van spreke deur die dak geskiet het deur sy vorige veilingsrekord van 2009 te verdubbel. Anton van Wouw se volmaakte afgietsel van 'n Myner met handboor en Maggie Laubser se Portret van 'n meisie met ganse, het albei goed gedoen deur elk meer as R2 miljoen te haal. Die meer eietydse Figure in 'n landskap deur Walter Battiss was insgelyks gesog deur R1 949 500 te behaal.
Die aand se veiling het 'n ongekende R36 miljoen behaal en is aangehelp deur hoë pryse vir Kaapse meubels wat dit op 'n totaal van R46 miljoen te staan gebring het.
The evening art session totalled a staggering R36 million and was helped along by some impressive prices achieved for Cape Furniture altogether totalling over R46 million.